Oʻzbekiston Respublikasi foydali qazilmalari zaxiralarini hisobga olish va hisobot balanslarini tuzish boʻyicha yoʻriqnomaga oʻzgartirishlar kiritish toʻgʻrisida
(resolution, 2019-08-13)

Oʻzbekiston Respublikasining “Yer osti boyliklari toʻgʻrisida”gi Qonuni, Oʻzbekiston Respublikasi Prezidentining 2018-yil 1-martdagi PQ-3578-son “Oʻzbekiston Respublikasi Davlat geologiya va mineral resurslar qoʻmitasi faoliyatini tubdan takomillashtirish chora-tadbirlari toʻgʻrisida”gi qarori, Oʻzbekiston Respublikasi Vazirlar Mahkamasining 2018-yil 4-dekabrdagi 983-son “Yer qaʼrini geologik oʻrganish, foydalanish va muhofaza qilish sohasidagi boshqaruv va nazorat qilish tizimini yanada takomillashtirish toʻgʻrisida”gi qaroriga muvofiq Oʻzbekiston Respublikasi Davlat geologiya va mineral resurslar qoʻmitasi qaror qiladi: 1. Oʻzbekiston Respublikasi Davlat geologiya va mineral resurslar qoʻmitasining 2015-yil 3-iyuldagi 1-son qarori (roʻyxat raqami 2699, 2015-yil 22-iyul) (Oʻzbekiston Respublikasi qonun hujjatlari toʻplami, 2015-y., 29-son, 388-modda) bilan tasdiqlangan Oʻzbekiston Respublikasi foydali qazilmalari zaxiralarini hisobga olish va hisobot balanslarini tuzish boʻyicha yoʻriqnomaga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-banddagi “Oʻzbekiston Respublikasi Vazirlar Mahkamasi” degan soʻzlar “Davlat geologiya va mineral resurslar qoʻmitasi” degan soʻzlar bilan almashtirilsin. 2. 13-band quyidagi tahrirda bayon etilsin: “13. Sanoat uchun ahamiyatini yoʻqotgan yoki keyinchalik oʻtkazilgan geologiya-qidiruv ishlarida yoxud konni qazishda tasdiqlanmagan foydali qazilma zaxiralarini yer qaʼridan foydalanuvchining hisobidan chiqarish Vazirlar Mahkamasining 2018-yil 4-dekabrdagi 983-son qarori bilan tasdiqlangan Yer osti boyliklarini qazib olish jarayonida qazib olingan va yoʻqotilgan foydali qazilmalar zaxiralarini yer qaʼridan foydalanuvchining hisobidan chiqarish tartibi toʻgʻrisidagi nizomga muvofiq amalga oshiriladi.”. 3. 16-bandning birinchi, uchinchi va toʻrtinchi xatboshilaridagi “Sanoatgeokontexnazorat” davlat inspeksiyasi” degan soʻzlar “Kon-geologiya faoliyatini nazorat qilish inspeksiyasi” degan soʻzlar bilan almashtirilsin. 4. 17-bandda: birinchi xatboshi quyidagi tahrirda bayon etilsin: “17. Hisobot balansi uch nusxada tuziladi va yer qaʼridan foydalanuvchilar tomonidan har yil 5-fevraldan kechikmasdan: noruda foydali qazilmalar boʻyicha Kon-geologiya faoliyatini nazorat qilish inspeksiyasining hududiy boʻlinmalariga; rudali foydali qazilmalar va uglevodorodlar boʻyicha — Kon-geologiya faoliyatini nazorat qilish inspeksiyasiga taqdim etiladi. Kon-geologiya faoliyatini nazorat qilish inspeksiyasi tomonidan qabul qilingan hisobotlar hisobga olinib, Davlat geologiya fondiga yuboriladi.”. ikkinchi xatboshidagi “Sanoatgeokontexnazorat” davlat inspeksiyasiga” degan soʻzlar “Kon-geologiya faoliyatini nazorat qilish inspeksiyasiga” degan soʻzlar bilan almashtirilsin. 5. Yoʻriqnomaning ikkinchi, toʻrtinchi, beshinchi, oltinchi, yettinchi, sakkizinchi, toʻqqizinchi, oʻninchi, oʻn birinchi va oʻn ikkinchi ilovalaridagi “Kelishildi: “Sanoatgeokontexnazorat” davlat inspeksiyasi” degan soʻzlar “Kon-geologiya faoliyatini nazorat qilish inspeksiyasi” degan soʻzlar bilan almashtirilsin.